కుమావూన్ డివిజన్

కుమావూన్ (కుమావునీ కుమావు చారిత్రాత్మకంగా రోమన్ భాషలో కెమౌన్ గా అనువదించబడింది) భారతదేశంలోని ఉత్తరాఖండ్ రాష్ట్రంలో ఒక రెవెన్యూ, పరిపాలనా విభాగం.James Prinsep (Editor)John McClelland  ఉత్తరాఖండ్ రాష్ట్రంలోని తూర్పు భాగంలో విస్తరించి ఉంది. ఈ డివిజన్ కు ఉత్తరాన టిబెట్, తూర్పున నేపాల్, దక్షిణాన ఉత్తర ప్రదేశ్ రాష్ట్రం, పశ్చిమాన గర్హ్వాల్ డివిజన్ సరిహద్దులుగా ఉన్నాయి. కుమావూన్ డివిజలో ఆరు జిల్లాలు ఉన్నాయిః అల్మోరా, భాగేశ్వర్, చంపావత్, నైనిటాల్, పిథోరాగఢ్, ఉధమ్ సింగ్ నగర్.

ఈ ప్రాంతాన్ని చారిత్రికంగా మానస్ ఖండ్, కుమారాంచల్ అని పిలిచేవారు. చరిత్రలో ఈ కుమావూన్ ప్రాంతాన్ని ఎన్నో రాజకుటుంబాలు పరిపాలించాయి. కట్యూరి, చంద్ రాజకుటుంబాలు వీటిలో ప్రముఖమైనవి. 

కుమావూన్ ప్రాంత ప్రజల్ని కుమావూనీలు అని పిలుస్తారు. వారి భాష కుమావునీ. భారత సైనిక దళం లోని ప్రముఖ కుమావూన్ రెజిమెంట్ ఈ ప్రాంతానికి చెందినదే.  నైనిటాల్ పట్టణం ఈ ప్రాంతానికి పరిపాలనా కేంద్రం. ఉత్తరాఖండ్ రాష్ట్ర హైకోర్ట్ కూడా నైనిటాల్ లోనే ఉంది.  ఇతర ప్రముఖ పర్వత పట్టణాలైన అల్మోరా, రణిఖేత్, పితోరాఘఢ్, చంపావత్, భాగేశ్వర్ వంటివన్నీ ఈ ప్రాంతంలోనే ఉన్నాయి. అయితే, మరికొన్ని ప్రముఖ నగరాలైన హల్ద్వానీ, రుద్రపూర్, కాశీపూర్, రాం నగర్, తనక్ పూర్ వంటివి ఈ ప్రాంతానికి దక్షిణ పల్లపు ప్రదేశాలైన భాబర్, తెరై ప్రాంతాల్లో ఉన్నాయి. 

 పేరు చరిత్ర 
స్కంద పురాణం లో కుమావూన్ ప్రాంతం మానసఖండ్ అనే పేరుతో పిలవబడింది. ఈ ప్రాంతం మహావిష్ణు అవతారాలలో ఒకటైన కూర్మావతారానికి సంబంధించినది అని పురాణాలలో పేర్కొన్నారు. అందుకే ఈ ప్రాంతాన్ని కూర్మాంచల్ అని కూడా పిలిచేవారు. ఆ పేరు కొన్నాళ్ళకి కుమావూన్ గా మారిందని స్థానికుల అంచనా.

కొందరు చరిత్రకారులు, మెసపటోమియా రాజ్యంలోని కుమ్మా ప్రాంతానికి చెందిన కసైట్, అస్సిరియన్ జాతులవారు  సా.శ.పూ.5వ శతాబ్దంలో ఉత్తర భారతదేశంలోని ఈ ప్రాంతానికి వలస వచ్చారని చెప్తుంటారు. తమ జన్మ ప్రాంతమైన కుమ్మా పేరు మీదగా ఈ ప్రాంతానికి కుమావున్ అనే పేరు పెట్టుకున్నారని ఆ చరిత్రకారుల సిద్ధాంతం.

ఇతర దేశాలవారు రోమన్ భాషలో ఈ ప్రాంతాన్ని కెమౌన్ అని పిలిచేవారు. 1815 నుండి 1857 సంవత్సరాల మధ్య ఈ ప్రాంతం బ్రిటీష్ పరిపాలనలో ఉండేది. ఆ సమయంలో బ్రిటీషర్లు రోమన్ భాష ఉచ్ఛారణలోనే ఈ ప్రాంతాన్ని కెమౌన్ అని వ్యవహరించేవారు.James Prinsep (Editor)John McClelland 

 భౌగోళికం 

 సూచనలు 

వర్గం:ఉత్తరాఖండ్
వర్గం:పరిపాలనా విభాగాలు
వర్గం:రెవెన్యూ డివిజన్లు